AksaraLLM/aksara-bahasa-daerah-v1 huggingface dataset:
Si Doel Anak Modern ya iku filem drama kulawarga Indonésia terusané saka Si Doel Anak Betawi, kang digawé taun 1976 lan disutradarani Sjumandjaja. Film iki dibintangi Benyamin S., Tutie Kirana lan Christine Hakim.

Ringkesan carita 
Nalika lulus sekolah, Si Doel (Benyamin S.) mung nganggur ing kampung. Dhèwèké ora tau gelem nalika dijodhoke déning ibuné, amarga dhèwèké trésna banget karo Nonon alias Kristin (Christine Hakim), kanca sekolahé ing kutha kang dadi pragawati.

Banjur Si Doel ngrayu ibuné supaya adol lemahé kanggo modhal kerja ing kutha. Wiwitané Si Doel mèlu kerja dol-tinuku mobil karo Sapii (Farouk Afero), kancané. Banjur ketemu Sinyo (Wahab Abdi), kang nduwè bojo akèh. Saliyané iku Si Doel uga mèlu dol-tinuku lemah. Si Doel kerja iki supaya bisa ketemu Kristin.

Kanca-Kancané Doel ora ngira yèn Si Doel iku tenanan, amarga wiwitané wong loro iku mung ngajari Si Doel supaya dadi moderen. Nalika ngerti Kristin wis duwèni pacar, Achmad (Ahmad Albar), kang rambuté kribo, Doel uga mèlu kribo. Kristin luwih seneng Doel kang lucu lan nyenengaké nalika dhèwèké lagi jèngkèl karo Achmad, musisi rock kang playboy.

Nalika Kristin karo Achmad pedhot, Doel diajak lunga menyang Bandung. Amarga Doel lunga Sapii lan Sinyo bingung kudu bayari dhuwit panjer lemah. Achmad uga bingung amarga Kristin lagi karo Si Doel. Achmad lan bala-balané banjur lunga menyang Bandung, semono uga Sapii lan Sinyo. Ing Bandung Doel dikroyok bala-balané Achmad, banjur Kristin misahké lan gelem bali karo Achmad, supaya Doel ora dikroyok. Doel uga kena masalah karo Sapii lan Sinyo, dhèwèké kudu ngrampungaké prakara bayar lemah.

Sawisé prakara iku ora let suwé, ana berita yèn Achmad arep nikah karo wong wadon liya. Kabar iku gawé Kristin nesu. Doel kang wis dadi wong sugih saka pangudiné karo bala-balané mara omahé Kristin nggawa rombongan. Ing kono Kristin kaget ngerti Doel kang mara karo nggawa rombongan, Doel nganggep Kristin matré, jebul iku salah.

Banjur Doel lumayu nggawa mobil, lan mobil iku lumebu jurang, lan Doel lumebu rumah sakit. Marang ibuné Doel matur kapok dadi wong moderen.

Film Indonésia
Freida Pinto () iku aktris lan modhèl profèsional asal India. Dhèwèké meranaké Latika sajeroning filem Slumdog Millionaire sing dirilis nalika taun 2008.

Filmografi 

Paraga India
Danny Boyle () wujud sawijining sutradara kabangsan Inggris kang menangaké nominasi Golden Globe lan Academy Award. Dhèwèké dadi misuwur nalika nyutradharai filem mligi kaya déné Trainspotting, The Beach, 28 Days Later, Millions, Sunshine, lan Slumdog Millionaire. Dhèwèké duwé karir ing donya filem wiwit taun 1994.

Filmografi 
 Shallow Grave (1994)
 Trainspotting (1996)
 A Life Less Ordinary (1997)
 The Beach (2000)
 28 Days Later (2002)
 Millions (2004) 
 Sunshine (2007)
 Slumdog Millionaire (2008)

Pranala njaba 
 
 Interview about Slumdog Millionaire on MyNorthwest.com
 Podcast with Danny Boyle on Intent.com 

Sutradara Inggris
Lair 1956
Loveleen Tandan (Hindi: लवलीन टंडन, Punjabi: ਲਵਲੀਨ ਟੰਡਨ) iku sawijining sutradara filem lan sutradara casting India.

Pranala njaba 
 
 Slumdog Millionaire 

Sutradara filem India
Sutradara filem wanita
Sutradara filem basa Hindi
Isih urip
Wong Punjabi
Vikas Swarup (; Urdu: وکاس سوروپ ) iku sawijining  novèlis lan diplomat India sing wis tau njabat ing Turki, Amérikah Sarékat, Ethiopia, Inggris, Afrika Kidul lan Jepang. Dhèwèké misuwur amarga novèl-novèlé, ya iku Q & A lan Six Suspects.

Kauripan awal
Vikas Swarup lair ing Allahabad, Uttar Pradesh ing satengahing kulawarga pengacara. Dhèwèké sekolah ing Boys' High School & College, Allahabad lan nerusaké stuédiné ing Universitas Allahabad kanthi subjèk Psikologi, Sajarah lan Filsafat.

Kauripan pribadi
Vikas Swarup palakrama karo Aparna lan duwé anak lanang loro, Aditya lan Varun.

Bibliografi
 Q & A
 Six Suspects

Carita cekak
 A Great Event - published in The Children’s Hours: Stories of Childhood

Uga delengen
Slumdog Millionaire

Réferènsi

Wawancara lan artikel
 Vikas Swarup: Mumbai will recover from this, just as it has many times before
 Doubleday • Modern fiction
 The Rediff Interview/Vikas Swarup
 Channel NewsAsia: Author Speak - Vikas Swarup
 Indian Diplomat’s Novel Maiden Musical Indian diplomat Vikas Swarup’s acclaimed first novel, Q And A, is being made into a West End musical.
   How the story of Slumdog Millionaire started.

Pranala njaba
 VikasSwarup.net
 Ampersand Agency blog including posts on Vikas Swarup's work
 Interview with Vikas Swarup about his novel "Q and A" 
 Slumdog Millionaire 
 Six Suspects 

Hindhu India
Diplomat India
Penulis India
Isih urip
Rajendranath Zutshi, alias Raj Zutshi, iku sawijining aktor filem lan télévisi India sing basisé ing Mumbai.

Kauripan pribadi
Dhèwèké iku mantan sedulur ipe saka aktor Aamir Khan, nalika dhèwèké palakrama karo Nuzhat putriné prodhuser-sutradara-panulis Nasir Hussain. Raj lan Nuzhat pegatan taun 2006. Raj Zutshi iku putuné Kashmiri Pandit Dina Nath Zutshi, sawijining artis radhio lan TV.

Réferènsi

Pranala njaba
 

Isih urip
Aktor filem India
Aktor filem Hindi
Lair 1961
Guwa yaiku bolongan alami ing lemah kang lumayan gedhé lan jero. Sapérangan ilmuwan njlentrehake manawa guwa iku kudu lumayan gedhé saéngga sapérangan pérangan ing jerone ora nampa cahya srengéngé; nanging ing kagunan racaké  pangertene lumayan gedhé, kalebu parlindungan watu, guwa laut.

Tembung "guwa" asalé saka basa Sanskerta guha.

Rekor 
Amarga guwa anyar terus dijelajahi, mula rekor ukuran guwa terus diperbaharui.

Sistem guwa gedhé dhéwé (ing jarak) yaiku Guwa Mammoth (Kentucky, Amérikah Sarékat) kanthi panjang 579 km. Rekor iki kaya-kaya ora bakal diliwati kanthi wektu cedhak amarga guwa paling dawa kaping lorone kang dingerteni ana ing Pechera Optymistychna  Ukraina kang dawane 214 km.

Taun 2005, guwa paling jero kang wis dingerteni (diukur saka panggonan lumebu nganti titik paling cethèke) yaiku Guwa Voronya (Abkhazia, Georgia, kanthi kajeronan 2.080 m. Iki minangka guwa pisanan kang tau dijlajahi nganti kajeronan punjul 2 km. Guwa pisanan kanthi kajeronan punjul 1 km kang tau dijlajahi yaiku Gouffre Berger kang misuwur ing Perancis. Gouffre Mirolda - Lucien Bouclier guwa ing Perancis lan Lamprechtsofen Vogelschacht ing Ostenrik minangka guwa kaping loro lan kaping telu paling jero kanthi kajeronan 1733 m lan 1632 m, runtut. Rekor iki wis ganti nganti kaping pirang-pirang ing taun-taun pungkasan.

Rekor kajeronan guwa njorok mangisor kacekel déning guwa Vrtoglavica ing Slowén kanthi 603m, diéloni déning guwa Velebit ing gunung Velebit ing Kroasia kanthi kajeronan 553m.

Guwa gedhé dhéwé kang wis tinemu yaiku Sarawak Chamber, ing Taman Nasional Gunung Mulu (Sarawak, Borneo, Malaysia), kang ambané 600 m x 400 m lan dhuwure 80 m.

Cathetan sikil

Deleng uga 

 Pratélan guwa
 Pratélan guwa paling jero ing donya
 Guwa Maria
 Fakta géografi donya
 Caving. ulah raga panjelajahan guwa
 pertunjukan guwa, guwa kang wis didekorasi supaya narik wisatawan
 Perumpamaan gua Plato
 Spéléologi. Ilmu kang nyinaoni lingkungan guwa
 Téyori klasik perkembangan paguwanan
 Téyori terbaru perkembangan paguwanan

Pranala njaba 
 Komunitas Karst, Speleologi dan Caving Indonésia (INA): http://www.subterra.web.id
 Indonésian Caver Society (INA): http://www.indocaver.org 
 Kelompok Penelusur Gua Yogyakarta (INA): http://www.asc.or.id
 About Gua Niah
 British Caving Association (BCA), UK
 Classification of Caves Very detailed list of cave types with links to further information
 National Speleological Society (NSS), US
 NSS Geo2 Committee on Long and Deep Caves  A website with numerous pages on cave world records, e.g., the longest and deepest caves; compiled by Bob Gulden
 Ogof Ffynnon Ddu A virtual tour of Ogof Ffynnon Ddu, the deepest cave in the UK
 The Virtual Cave A site with exceptional photography by Dave Bunnell, the editor of the NSS News. Make a virtual caving trip!
 Kapsia Cave - Exploration of a Sinkhole in Arkadia (Southern Greece)
Sjumandjaja (lair ing Jakarta,5 Agustus 1933 – kapundhut ing Jakarta, 19 Juli 1985 nalika umur 50 taun) iki salah siji panyerat lan sutradara filem Indonésia.

Saka nikahé karo Farida Oetoyo, Sjuman nduwé anak lanang loro, salah sijiné mantan drummer grup musik Déwa 19 ya iku Aksan Sjuman utawa kang kondhang kanthi jeneng Wong Aksan. Sjuman nikah manèh karo Tutie Kirana, lan duwé anak wédok Djenar Maesa Ayu kang saiki dadi penulis Indonésia. Ing taun 1984 Sjuman nikah mmanèh karo Soraya Perucha nanging ora duwé anak.

Karya Sastra 
 Aku
 Kerontjong Kemayoran (difilemké)
 Anakku Sayang (difilemké)

Filmografi (minangka Sutradara) 
 Isamar (1969)
 Maribel (1969)
 Mundo De Fieras (1971)
 Lewat Tengah (1971)
 Flambojan (1972)
 Si Doel Anak Betawi (1972)
 Si Mamad (1973)
 Atheis (1974)
 Si Cantik Clara (1974)
 Laila Majenun (1975)
 Ka Ina (1975)
 Si Doel Anak Modern (1976)
 Pinangan (1976)
 Yang Muda Yang Bercinta (1976)
 Carita Pintada (1979)
 Kabut Sutra Ungu (1979)
 Di Cinta (1979)
 Rahasia Cinta (1981)
 R.A. Kartini
 Budak Nafsu (1983)
 Rebecca (1983)
 Kerikil-Kerikil Tajam (1984)
 Opera Jakarta (1985)

Bebungah 
 Piala Citra - Kategori Cerita Asli Terbaik di Fèstival Film Indonésia 1976 - Laila Majenun
 Piala Citra - Kategori Cerita Asli Terbaik di Fèstival Film Indonésia 1977 - Si Doel Anak Modern
 Piala Citra - Kategori Sutradara Terbaik di Fèstival Film Indonésia 1977 - Si Doel Anak Modern
 Piala Citra - Kategori Sutradara Terbaik di Fèstival Film Indonésia 1984 - Budak Nafsu
 Piala Citra - Kategori Cerita Asli Terbaik di Fèstival Film Indonésia 1985 - Kerikil-Kerikil Tajam

Sutradara
Lair 1933
Ayush Mahesh Khedekar (Marathi: आयुष महेश खेडेकर; lair taun 2000) iku sawijining aktor bocah India, misuwur amarga maragakaké Jamal Malik vèrsi bocah ing Slumdog Millionaire (2008), kang menangaké Bebungah Screen Actors Guild.

Filmografi
</b>

Uga delengen 
Slumdog Millionaire
Jamal Malik (Karakter Slumdog Millionaire)

Pranala njaba 

Aktor filem India
Aktor bocah India
Isih urip
Wong saka Bhayandar
Lair 2000
Sajarah sastra Indonésia asalipun saking tembung history ingkang tegesipun inggih punika sajarah. Nanging ing perkembanganipun, lajeng tembung Latin scientia luweh kerep dienggo kanggé nyebutaken pertelaan sistematis nonkronologis ingkang bahas alam donya, bènten kaliyan istoriaingkang limrahipun dipunenggo kanggé pertelaan ingkang bahas tandha-tandha-gejalanipun ing urutan kronologis.

Sajarah
Ing tradisi Katolik, Guwa Maria ya iku papan panggonan kang dipusatake kanggo nindakaké jiarah dan devosi marang Maria. Panggonan-panggonan mau bisa didadèkaké minangka panggonan jiarah amarga pertimbangan penampakan supranatural Maria utawa faktor sajarah minangka panggonan devosi lan jiarah umat Katolik.

Sajarah 
Ing tradisi agama Katolik anané guwa Maria duwé sajarah dawa. Bunda Maria ing sapérangan wektu nuduhake wujudé marang wong-wong pilihan. Salah siji penampakan kang paling misuwur ya iku penampakan Bunda Maria marang Bernadette Soubirous ing sawijining guwa  kang ana ing kutha Lourdes, Perancis taun 1858. Panggonan iki candhaké dadi panggonan ziarah guwa Maria paling misuwur. Panggonan jiarah iki kang candhaké dadi inspirasi kanggo gawé panggonan jiarah kang sarupa ing komunitas Katolik. Mula saka iku ana panggonan jiarah guwa Maria ing panggonan-panggonan liyané ing sakiteré donya.
Sapérangan panggonan jiarah liyané kang misuwur ing donya amarga minangka papan panggonan penampakan Maria ya iku:
 Fatima, Portugal
 Guadalupe, Meksiko 
 Medjugorje, Herzegovina

Guwa Maria ing Indonésia 
Guwa Maria ing Indonésia racaké wujud panggonan jiarah kanthi ateges historis tumrap perkembangan Gréja Katolik ing Indonésia utawa Gréja Katolik ing sawijining panggonan. Guwa Maria Sendangsono tuladhané, ya iku papan panggonan dibaptise wong-wong Jawa pisanan.

Wewangunan mligi diwangun kaya guwa nanging ana uga kang ana ing guwa alam asli. Diarani Guwa Maria amarga ana patung Bunda Maria, ibunda Yesus, ing gua mau. Panggonan iku banjur dadi panggonan ziarah umat Katolik kanggo nyedakake dhiri marang Allah Bapa kanthi dedonga lumantar perantaraan Bunda Maria lan Yesus Kristus.

Uga delengen 
 Pratélan guwa Maria ing Indonésia

Pranala njaba 
 www.guamaria.com 

Panggonan ziarah agama Katolik
Something About Lola
Band labèl indie ingkang lair ing wiwitan taun 2003. Band Indie uga diarani SAL iki lair ing kutha Semarang. Diwiwita saka wangsa SMA, Brintz, Een, lan Rossy damél band. Kanggo ngisi posisi drummer, banjur nyuwun marang Alif, lan gitar Arif.
Barèng mlakune band, Arif medal banjur diisi karo Muny. Setaun miwiti medale Arif, Alif nyusul medal, banjur diganti karo Tommy.
Muny gadhah wiwitan sekolah ing njaba kutha Semarang, banjur medal. Een ingkang dadi vokalis rikala iku, ngisi posisiné Muny, lan ngajak rencang Combot kanggo ngisi vokalis. Combot iku kontestan acara Indonesian Idol, nanging boten lolos sadaya.
Miwiti taun 2011, Something About Lola gadhah personil anyar, piyambake ngisi posisi uga anyar keybordis, ya iku Rico.
SAL gadhah fans lan komunitas SAL asmane Eggtrops.

Album EP (Extended Play)

Menlove Avenue 
Kaping pisan, saka taun lairé band, 2003, Menlove Avenue iku album pertama SAL ingkang rilis taun 2008. Isiné cacah 4 lagu, ya iku Deloran Case, Fall of Fashion Designer, Majesty's Secret Services, lan Eggman's Art of Sleeping Awake.

Red Town 
Red Town pungkasan album SAL rilis ing taun 2009. Album iki ana lagu ingkang didamel manèh dadi akustik, ya iku Majesty's Secret Services. Lagu anyar ya iku The Best Part Of Writing A Song Is To Named It lan Istanbul to Athens. Jumlah lagune namung 3 ing album iki.

Keybordist Anyar, Prabawa Anyar

Album EP Your Revolution 
Taun 2011, SAL miwiti lagu anyar ingkang judhulé Pandora's Eyes. Lagu iku kathah diaransemen karo Rico, inggih boten liyané keyboardis anyare SAL. Rico iku uga keyboardis solo Hellostereo. Tèma lagu ing album Your Revolution iku ngajak para parungon lan uga Eggtroops miwiti semangat kanthi nguripi urip marang becik..

Something About Lola ing 2013 
SAL miwiti 2013, damel vidéo komedi kajudhul Malam Minggu Rico, digiyaraké ing saluran steaming Seputar CB31 TV lan uga ing Youtube . Carita-carita ingkang diungghah iku namung fiksi utawa kanggo namung kanggo hiburan.

Cathetan suku

Pranala njaba 
The official MySpace Something About Lola website
Berita 

Band Indie Indonésia
Grup musik Indonésia
Tanay Hemant Chheda (Marathi: तनय हेमंत छेडा; ) iku sawijining aktor cilik India. Dhèwèké misuwur amarga panampilané ing filem Taare Zameen Par (Like Stars on Earth) (2007) lan Slumdog Millionaire (2008), sing banjur ngasilaké bebungah Screen Actors Guild Award for Outstanding Performance by a Cast in a Motion Picture lan nominasi kanggo Ensemble Paling Apik ing Black Reel Awards of 2008. Dhèwèké uga main filem kanthi judhul My Name Is Khan ing taun 2010.

Pranala njaba
 

Aktor cilik India
Aktor filem India
Lair 1996
Saurabh Shukla iku sawijining aktor, direktur lan panulis skénario filem lan télévisi India.

Kauripan awal
kulawarga Shukla ninggal Gorakhpur menyang Delhi nalika dhèwèké umur rong taun. Sawisé ngrampungaké sekolahé, dhèwèké nerusaké lan lulus saka Sekolah Tinggi Khalsa, Delhi. Karir profésionalé diwiwiti taun 1984 kanthi lumebu téater.

Filmografi

Minangka aktor
Bandit Queen (1994) - Kailash
Tehkikaat (1994)
Is Raat Ki Subah Nahin (1996)
Kareeb (1998) - Bapané Birju
Satya (1998) - Kallu Mama
Taal (1999)
Hey Ram (2000) - Manohar Lalwani
Dil Pe Mat Le Yaar (2000)
Mohabbatein (2000)
Nayak: The Real Hero (2001) - Panduranga
Yeh Teraa Ghar Yeh Meraa Ghar (2001) Pamané Saraswati
Mumbai Matinee (2003) Nitin KapoorAnniyan (2005) (dijuluki kanthi judhul aparichitudu ing basa Telugu lan aparichit ing basa Hindi)- industrialis ambisiusLage Raho Munna Bhai (2006) - Batuk MaharajSalaam-e-Ishq: A Tribute to Love (2007) Dotcom Paaji
Mithya (2008)
Hari Puttar - A Comedy Of Terrors (2008) - Diesel
Slumdog Millionaire (2008) - Sergeant Srinivas
Oh, My God (2008) - God
Dasvidaniya (2008) - Boss
Luck By Chance (2009) - Acting InstructorTera Kya Hoga Johnny (2010) - Begum
Season's Greetings (2009) - Begum
 Ek Tho Chance (2009)C/o foothpath (2009)
Mirch (2010)
Yeh Saali Zindagi (2011) - Mehta
Aarakshan (2011) - Mantri Pendhidhikan
Staying Alive (2012) - Gangster Shaukat Ali 
 Mohalla Assi (2011) (nembé-prodhuksi)
 Kalpvriksh (Film) (2012)

Minangka panulis
Satya (1998)
Dil Pe Mat Le Yaar (2000)
Calcutta Mail (2003)
Raghu Romeo (2003)
Mudda (2003)
Chehraa (2005)
Mumbai Express (2005)
Salaam-e-Ishq (2007)
Mithya (2008)
Pappu Can't Dance Saala (2011)

Minangka sutradara
Mudda (2003)
Chehraa (2005)
I M 24 (2008) (under production)
Raat Gayi Baat Gayi (2010)
Pappu Can't Dance Saala (2011)

Réferènsi

Pranala njaba

Isih urip
Aktor India
Aktor filem India
Wong saka Delhi
Wong saka Gorakhpur
Lair 1963
Mahesh Manjrekar () iku sawijining sutradara, aktor, panulis, lan prodhuser India. Dhèwèké dipétungaké amarga ngarahaké filem kritis sing diakoni Vaastav: The Reality (1999), Astitva (2000) lan Viruddh... Family Comes First (2005). Dhèwèké menangaké sawijining Bebungah Film Nasional lan loro Star Screen Awards. Saliyané ngarahaké, dhèwèké uga akting ing sapérangan filem kalebu filem garapané dhéwé. Dhèwèké sepisanan éntuk pangalembana minangka aktor saka panampilane ing filem Kaante taun 2002, lan sabanjuré main peran antagonis ing filem Okkadunnadu (2007) mawi basa Telugu lan minangka Javed gangster ing filem Slumdog Millionaire (2008). Dhèwèké mainaké paraga Shivaji Maharaj ing filem Marathi Me Shivajiraje Bhosale Boltoy. Dhèwèké uga mainaké paraga Harpa Dongara ing sérial episode Aakhri Chunauti ing C.I.D..

Réferènsi

Pranala njaba 
 

Aktor filem India
Direktur filem India
Produser filem India
Panulis skenario India
Wong saka Mumbai
Direktur filem basa Hindi
Aktor filem Hindi
Wong Marathi
Direktur filem Marathi
Aktor filem Marathi
Lair 1958
Masjid Agung Tanara yaiku masjid kang dumunung ana ing Kampung Tanara, kacamatan Tanara, kabupatèn Serang, Banten. Masjid paninggalané Raja Banten Pisnanan, yaiku panjenengané Sultan Maulana Hasanuddin, kang  mréntah ing kesultanan Banten taun 1552 hingga 1570.

Sajeroning masarakat lumrahé masjid mau misuwur dadi paninggalané Syekh Nawawi, amarga ana ing lemah kng cerak omah kalairané Syekh Nawawi.Panjenengané Syekh Nawawi kagolong tokokh kang nganut airan  sufi uga panjenengan urip ing Tanara winangka tlatah Banten dijajah déning kolonial Walanda, yaiku antarané taun 1813 nganti 1897.Masjid Agung Tanara mau dadi salah sijiné  paninggalan Raja Banten kapisanan, yaiku Sultan Maulana Hasanuddin, kang mréntah Kasultanan Banten taun 1552 nganti 1570.

Rujukan 

Masjid ing Banten
Kabupatèn Serang
Matah Ati (sendratari) ya iku sendratari kang nyritakake lelakoning tresnaning Rubiyah, sawijining wanita saka désa Matah lan Raden Mas Said utawa Pangeran Sambernyawa nalika nglawan penjajah. Sendratari Matah Ati pisanan dipentasaké nalika world premire ing Pista Raya 2010, Malay Festival of Arts,ing Teater Esplanade, Singapura tanggal 22-23 Oktober 2010.

Sinopsis 
Sendratari Matah Ati nggambaraké kahananing Jawa ing abad 18 nalika paprangan nglawan VOC. Sawijining carita, ana ksatriya anama Raden Mas Said utawa kang sinebut Pangeran Sambernyawa. Nalika lewat ing désa Matah, panjenengané kepincut marang sawijining kenya kang jenenge Rubiyah. Rubiyah digambarake minangka wanodya kang ayu lan prasaja.

Pranala njaba 
 Kompas.com: "Matah Ati", Hanya Didukung Doa oleh Pamaréntah
 The Jakarta Post: ‘Matah Ati’: Instilling pride in Indonesia’s heritage
 Situs Resmi Matah Ati

Cathetan sikil 

Kagunan
Jogèd
Masjid Nasional Al Akbar utawa bisa diarani Masjid Agung Surabaya yaiku masjid kang gedhé dhéwé nomer loro ana ing  Indonésia dumunung ing tlatah Kutha Surabaya, Jawa Wétan sawisé Masjid Istiqlal kang ana ing Jakarta. Kaanan masjid kang ana ing sebelahan karo  Dalan tol Surabaya-Gempol.Ndhuweni ciri kang paling gampang minangka delengi masjid yaiku anané kubah gedhé kang diapit kubah kang cacahé papat  wangun cilik duwé warna biru. Uga duwé siji menara dhuwur 99 mèter.

Masjid ing Jawa Wétan
Kutha Surabaya
Masjid Jami' An-Nawawi ya iku masjid kang mapan ing kacamatan Tanara, Serang, Indonésia. Masjid iki mapan ing cedhak komplek makam Tanara, kurang luwih 1 km ing sisih lor. Masjid iki mapan ing kampung kang arané Pesisir, désa Pedaleman. Ora ana kang ngerti wiwitané masjid kang dibangun déning Syekh Nawawi. Nanging yèn dikira-kira, Syekh Nawawi lair taun 1813 Masehi, dadi kira-kira masjid iki dibangun taun 1850 nganti 1860-an.

Syekh Nawawi ngedegaké omah, ngurusi pesantrèn lan dadi imam masjid ing kampung iki. Nanging, amarga dhèwèké dirusuhi karo penjajah Walanda, dhèwèké lunga menyang Mekah. Syekh Nawawi banjur urip tekan sapatine.

Jeneng masjid dijupuk saka jenenge Syekh Nawawi, amarga jaman biyèn dhèwèké kang asring kutbah, lan nyiarke agama Islam.

Pérangan Masjid
Sawisé Syekh Nawawi lunga menyang Mekah, kabèh urusan masjid lan pesantren diurusi Kyai Arsyad Gasir, paklike, uga muride Syekh Nawawi. Nalika diurusi Kyai Arsyad Gasir masjid iki didandani nggunakaké  bata lan semèn, kayu-kayu wiwit dikurangi.

Ing jero masjid ana papat saka pondhasi. Diamèteré 50 cm, dhuwuré 5 m. Saka iki dibangun wiwit jaman Kyai Arsyad. Saka kang cacahé papat iki duwé teges sobat rasul kang cacahé papat ya iku, Abu Bakar Al-Shiddiq, Umar bin Khattab, Utsman bin Affan, lan Ali bin Abi Thalib.

Saka papat iku miturut carita sadurungé didegake kyai Arsyad pasa 40 dina ndisek.

Jami An-Nawawi
Harriet Beecher Stowe inggih punika salah satunggalipun jurnalis, novelis lan tokoh antiperbudakan. Novèl anggitanipun ’’’ Harriet Beecher Stowe’’’ ingkang irah-irahanipun ’’Uncle Tom’s Cabin’’ mawarni-warni ngengingi sistem perbudakan ing Amérikah Sarékat.

Mangsa alit 
Piyambakipun miyos minangka ’’’Harriet Beecher’’’ ing Litchfield, Connecticut, salah satunggalipun putra saking ’’’Lymen Beecher’’’, satunggalipun pendeta Protèstan. Ibunipun seds wekdal Harriet taksih gangsal taun. Para putranipun Beecher punika dipungulang kanthi tradisi agami ingkang ketat lan kanthi standar moral lan etika ingkang inggil. Nanging, ramanipun punika ugi nggegulang para putranipun supados gadhah toleransi agami lan nyengkuyung supados para putranipun punika gadhah pamanggih ingkang bébas, wantun urun rembag babagan isu wigatos ing wekdal samanten. Harriet punika siswi lan samangke dados guru ing salah satunggalipun sekolah seminari kanggé lare-lare èstri ing Kartford ingkang dipunkeloka déning sedhèrèkipun, Catherine. Sekolah punika minangka salah satunggalipun sekolah ingkang maringaken pendidikan kanthi serius tumrapipun lare-lare èstri.

Kulawarga Beecher pindah ing Cincinnati, Ohio, ing salebetipun taun 1832, wekdal ’’’Lyman Beecher’’’ inpun pasrahi minangka pimpinan Lane Theological Seminary. Prastawa punika maringi kesempatan tumrapipun Harriet saperlu mirsani sedaya akibat perbudhakan ing nagara tetangganipun, Kentucky, ingkang namung dipunpisahaken lepen Ohio. Ing taun 1836, piyambakipun dhaup kaliyan Calvin Stowe, dhosèn sastra Injil ing Lane. Kekalihipun patutan cacahipun pitu. Calvin punika tansah nyengkuyung minat Harriet tumrapipun sastra.

Karièr 
Ing salawasé gangsal dasa taun, Harriet punika sampun nerbitaken buku cacahipun tigang dasa buku, kalebet ugi novèl kanggé lare-lare lan tiyang ingkang sampun diwasa, cariyos cekak, puisi, artikel kalawarti, kajian teologis, cariyos perjalanan, lan pitedah praktis babagan penataan sesemahan. Gaya cariyosipun punika '’informal’’, kados menapa tiyang gineman, kados menapa ibu menapa ugi garwa biyasa, ndhèrèk nyengkuyung kawentaripun Harriet punika. bukunipun ingkang sepindhahan inggih punika kempalan carkak kanthi irah-irahan ’’The Mayflower: Sketches and Scenes and Characters among the Descendats of Puritans (1843).

Ing taun 1850, Calvin dipunpasrahi minangka profesor ing Bowdoin College ing Brunswick, Maine.

Chathetan suku

Réferénsi 

Horton, Rosalind, Sally Simmons. 2006. Wanita-Wanita yang Mengubah Dunia. Erlangga group: Jakarta.

Lair 1811
Chairul Tanjung () inggih punika pangusaha saking Indonésia. Chairul Tanjung misuwur minangka konglomerat Indonésia ingkang namanipun naté kacathet ing urutan 927 saking 1000 tiyang paling sugih sadonya versi kalawarti Forbes kanthi kasugihan USD 1 Milyar.

Chairul Tanjung ngrembakaken perusahaan Para Group, salajengipun nama kasebat dipun-gantos dados CT Corp. Lumrahé CT Corp kapérang dados tigang perusahaan subholding inggih punika Mega Corp, Trans Corp, lan CT Global Resources.Mega Corp inggih punika perusahaan induk kanggé jasa keuangan ingkang nglayani masarakat ing babagan perbankan, asuransi, pambeyayaan, lan pasar modal. Trans Corp punika perusahaan bisnis medhia, gaya pagesangan, lan hiburan. Wonten ing perusahaan punika, wonten kalih stasiun TV, inggih punika Trans TV lan Trans 7.

Pagesangan lan Karieripun 
Chairul miyos ing jaman orde lama ing Jakarta. Panjenenganipun punika putranipun A. G Tanjung ingkang nyambut damel dados wartawan lan sampun ngedalaken gangsal ariwarta. Nalika jaman samanten ramanipun kepeksa nutup perusahaan pers-ipun amargi bènten prinsip kaliyan panguwaos pulitik ing jaman samanten.

Nalika taun 1981, Chairul mlebet Universitas Indonésia kanthi milih jurusan kadhokteran waja. Amargi agengipun beaya kuliah, ndadosaken Chairul nyobi kanggé sadean manéka warni barang/piranti kanggé mbiyayani kuliahipun. Panjenenganipun miwiti sadean kaos, buku kuliah, lan manéka warni piranti kadhokteran. Sasampunipun Chairul lulus, lajeng nyobi kanggé mbika toko piranti medhis lan ugi piranti laboratorium nanging ngalami bangkrut. Sasampunipun punika, Chairul ugi nyobi satunggalipun babagan usaha kontraktor lan sampun ngerjakaken manéka proyek indhustri mliginipun piranti saking rotan. Sasampunipun punika Chairul nyobi yasa perusahaan Pariarti Shindutama kaliyan kanca-kancanipun. Kawitanipun, perusahaan punika sampun nandhangi jinis ekspor. Ekspor-ipun inggih punika sepatu. Bisnis Chairul dados minggah amargi perusahaanipun angsal pesenan 160 èwu pasang sepatu lare alit saking Italia. Nalika samanten Chairul gadhah pamikiran ingkang bènten kaliyan kanca bisnisipun, saéngga Chairul nyobi kanggé ngembangaken bisnisipun piyambak.

Pendidikan 
 SD Van Lith, Jakarta (1975)
 SMP Van Lith, Jakarta (1978)
 SMA Negeri I Boedi oetomo, Jakarta (1981)
 Fakultas Kedhokteran Gigi, Universitas Indonésia (1987)
 Executive IPPM (MBA; 1993)

Cathetan suku

Pranala njawi 

Artikel mawa basa krama
Lair 1962
Dasadharma pramuka kirang langkung suraosipun makaten:
 Piadtos dhumateng Gusti Ingkang Mahatunggal.
 Tresna dhateng alam, saha asih dhateng sesamining manungsa.
 Patriyot ingkang susila saha ajiwa satriya.
 Mituhu lan remen musyawarah.
 Lila tetulung lan tatag.
 Sregep, prigel, lan gembira.
 Gemi, setiti, lan gembira.
 Dhisiplin, kendel, lan sadhiya.
 Tanggel jawab lan saged pinarcaya.
 Suci pikiranipun, ginemipun, saha tumindakipun..

Cathetan suku

Pandhidhikan

id:Penegak
Dwisatya Pramuka menggah suraosipun makaten:
 Tumemen anggènipun nindakaken ayahanipun tumrap Gusti Ingkang Mahatunggal tumrap Nagari Kesatuan Républik Indhonesiya saha mituhu dhumateng anggering kulawarga.
 Saben dinten nindhakaken kesaenan..

Cathetan suku

Pandhidhikan

id:Siaga
Cathetan padinan (basa Indonésia: buku harian, basa Inggris: diary) ya iku cathetan babagan kadadéan utawa pengalaman kang dilakoni saben dina, biasene.

Buku
Vertigo yaiku wujud gangguan keseimbangan ana ing kuping bagéan jêro, sing bisa marakaké pênderita ngrasa mumêt (ngrasa yèn panggonan sakiwa têngêné munyêr). Kadadéan kaya mangkono iku suwéné bisa mênitan, jam-jaman, malah uga bisa nganti pirang-pirang dina. Vertigo bisa ngganggu aktifitas, sanajan ora marakaké organ tubuh liyané mèlu lara.

Panyêbab 
Panyêbab vertigo yaiku:
 Kaanan kiwa têngên
 Obat-obatan (alkohol, gentamisn)
 Gangguan sirkulasi:Transient ischemic attack (gangguan sêdhéla fungsi utek amarga kalongé aliran getih marang salah sawjining bagéan utek) ing arteri vertebral lan arteri basiler.
 Kelainan ing bagéan kuping, kaya ta:
 Ana êndhapan kalsium ing salah sawijining kanalis semisirkularis, yaiku ing kuping bagéan jêro (marakake benign paroxysmal positional vertigo).
 Infeksi kuping bagéan jêro jalaran bakteri.
 Herpes zoster
 Peradangan saraf vestibuler.
 Penyakit Meniere.
 Kelainan neurologis, kaya ta sklerosis multipel lan tumor polo.

Tandha-tandha 
Gêjala vertigo yaiku ngrasa mumêt, utawa ngrasa yèn kaanan sakiwa têngené munyêr.

Jinis 
Macemé vertigo ana 2, yaiku:
 Vertigo periver, yaiku jalaran ora berfungsiné struktur perifer nganti batang utêk (brain stem).
 Vertigo sentral, yaiku nglibataké pênyakit sing bisa mrabawani batang utêk (brain stem) utawa cerebellum.

Cathetan sikil 

Lelara

el:Ζάλη
nl:Duizeligheid
Curug Cipendok iku sawijining grojogan sing dhuwuré watara 92 mèter sing dumunung ing pèrèng Gunung Slamet ing Kabupatèn Banyumas .

Curug
Kabupatèn Banyumas
Panganan lan Plesiran Banyumas
Gamelan Angklung iku gamelan sing ana ing Bali. Gamelan iki sing tuwa dhéwé. Biyèn gamelan iki mung dienggo kanggo upacara Ngaben ing tlatah Bali. Nanging, saiki Gamelan Angklung ora mung dienggo kanggo upacara Ngaben, nanging uga dienggo hiburan kanggo wong Bali

Cathetan suku 

Musik
Lee Donghae, utawa kerep diarani mawa jeneng artisé Donghae, ya iku anggota Super Junior kang lair ana ing Mokpo, Jeollanam, Koréa Kidul, 15 Oktober 1986. Donghae ya iku anak ragil. Dhèwèké duwé kakak lanang jenengé Lee Donghwa.

Donghae mèlu audisi "SM Youth Best Contest 2001". Ana ing kontès iku Donghae dadi juara telu lan éntuk penghargaan "Best Outward Appearance". Saka kontès iku Donghae dikontrak déning SM Entertainment lan kepilih dadi salah siji murid training.

Kurang luwih patang taun ditraining, Donghae debut bareng Super Junior taun 2005. Taun 2008, Donghae direkrut dadi anggota sub-grup Super Junior, Super Junior-M. Ora mung nyanyi lan nari, Donghae uga bisa akting, ya iku dadi lakon ana ing filem Mystery 6 (2006). Ing filem iku, Donghae akting karo anggota Super Junior liya ya iku Choi Siwon.

Profil Donghae 
Profil saking Donghae ya iku:
 Asma asli: Lee Donghae
 Asma artis: Donghae
 Damel: Penyanyi, Aktor
 Tanggal lair: 15 Oktober 1986
 Papan lair: Jeolla, Mokpo, Koréa Kidul
 Kebangsaan: Republik Koréa
 Dhuwur: 175 cm
 Gol. Gethih: A
 Zodiak : Libra
 Pendidikan : Universitas Myongji
 Agensi : SM Entertainment
 Twitter : @donghae861015

Serial Drama saka Donghae 
 Mystery 6" (2006)
 Attack On The Pin-Up Boys (2007)
 Stage Youth (CCTV, 2009 → Cameo)
 It’s Okay, Daddy’s Girl (SBS, 2010)
 Extravagant Challenge (GTV, 2011)

Cathetan suku 

Lair 1986
Member Suju
Boyband
Penyanyi
Laila lan Majnun ( Leyli  wa Majnun, "Laila lan Majnun") 
iku carita asmara. Carita iki digawé déning pujangga Pèrsi Nizami Ganjavi lan carita sastra sing kaping telu saka limang carita,Khamsa.

Qays (Majnun) ingaran majnun amarga rasa tresna marang Laila ing sekolahané bapaké Laili, nanging ora direstoni déning bapaké Laili. Majnun banjur saya seneng marang Laili lan dhèwèké ndelengi kanthi permatéi tingkah polahé Laili, mula iku banjur diceluk (مجنون, "edan").

Karya sing digawé déning Nizami iki akèh niru saka carita asliné saka arab, kalebu Amir Khusrow Dehlavi ya iku Majnun wa Leyli (rampung taun 1299), lan versi Jami, rampung taun 1484, akehé 3.860 bait. Carita liya sing niru saka carita asliné saka Arab lan misuwur ya iku Maktabi Syirazi lan Hatefi (ninggal taun 1520), sing misuwur ing Turki lan India.

Carita 
Majnun tresna marang Layla binti Mahdi bin Sa'ad (luwih misuwur déning sebutan Layla Aamiriya) saka suku sing padha. Dhèwèké banjur nulis gurit-gurit katresnan marang Layla. Saking kerepé nulis gurit lan ngoyak-oyak Layla, mula dhèwèké banjur di undang Majnun (gendheng). Nalika dhèwèké arep nglamar Laila, bapaké Laila ora setuju amarga Laila wis dijodohaké marang wong liya.
Nalika Majnun krungu kabar yèn Laila arep rabi, dhèwèké lunga saka kamp suku lan urip ing padang pasir.Kaluwargané wis ora kuwawa ngarep-arep dhèwèké mulih omah, mula saben dina dhèwèké dikirimi panganan. Saben dina dhèwèké maca lan nulis gurit nganggo tongkaté.
Layla wektu iku wis ngalih menyang Irak, dhèwèké lara banjur mati amarga lara ati amarga kelangan demenane. Majnun tinemu mati ing padang pasir taun 688 AD. Dhèwèké wis nulis telung bait gurit ing dhuwur watu. Akèh prastawa sing kadadéan nalika dhèwèké mati lan gendheng. Akèh puisine dhèwèké sing wis disusun dadi siji.

Sajarah lan Prabawa

Literatur saka Pèrsi 
Saka legendha Iran, kisah Laila Majnun misuwur kanthi basa Pèrsi awit wektu Rudaki lan Baba Taher.

Cathetan suku

Rujukan 
 Nizami, The Story of Layla & Majpoonun, ISBN 0-930872-52-5
 Nizami and Colin Turner, Layla and Majnun, ISBN 1-85782-161-0

Kebudayaan Arab
Kesusasteraan Arab
Legenda kuna
Lakon Wayang kang ditampilake ing pagelaran wayang kulit sing njupuk saka épos Ramayana lan Mahabharata saka India. Épos mau di jarwakaké menyang basa Indonésia  saka basa sansekerta lan marang basa jawa kuna abad X. Lakon kang disajikake ing pagelaran wayang mawa sumber saka gancaran lan ana kang mawa sumber saka lakon wujud pakem balungan. Ana manèh kang mawa sumber saka naskah lakon pakem katulis jangkep saka petunjuk teknis pagelaran, dialog, iringan musik, sulukan, lsp.

Jinising Lakon Wayang
Miturut jinising lakon wayang kapérang dadi pirang-pirang golongan, ya iku :
1. Lakon Tragedi : Lakon Raben/alap-alapan (perkawinan)
2. Lakon Lair (kelairan)
3. Lakon Kraman
4. Lakon Wahyu
5. Lakon Mistik (lebet)
6. Lakon Ruwatan

Wayang
Hisab ya iku étung-étungan matematis lan astronomis kanggo nemtokaké wiwitané sasi ing pananggalan Hijriyah.
Rukyat ya iku prosès nalika nalika ngematké visibilitas hilal, ya iku katoné bulan sabit kang katon pisannan sawisé ijtimak (konjungsi). Rukyat bisa ditindakaké kanthi cara langsung dideleng tanpa sarana liya ateges langsung saka mripat lan uga bisa nggunakaké optik kaya ta teleskop.

Rukyat ditindakaké sawisé srengéngé angslup. Hilal bakal kétok sawisé srengéngé angslup (magrib), amarga padhangé hilal kalah karo padhangé srengéngé lan ukurané tipis banget. Yèn hilal katon tegesé ing wektu iku wis lumebu sasi anyar pananggalan Hijriyah. Yèn hilal durung kètok sasi anyar ing wengi ngarepé.

Ing pananggalan Hijriyah, dina iku diwiwiti nalika srengéngé wis angslup ora nalika tengah wengi. Ing sesasi sasi Hijriyah cacahé 29 utawa 30 dina.

Hisab 
Hisab miturut barès ateges pétungan. Ing donya Islam tembung hisab aseing digunakaké ing ngèlmu falak (astronomi) kanggo ngira-ngira kaanan antarané donya, bulan, lan srengéngé. Panggoné srengéngé iku dadi pathokané agama Islam kanggo salat. Déné panggone bulan iku digunakaké minangka tandha kanggo nemtokaké sasi ing pananggalan Hijriyah. Islam nganggep wigati babagan iki amarga dadi pathokan nemtokaké wiwitané sasi Ramelan nalika wong Idlam pasa, wiwitané Sawal (Idul Fitri), lan wiwitané sasi Dzulhijjah nalika kaji wukuf ing Arafah (9 Dzulhijjah) lan Idul Adha (10 Dzulhijjah).

Ing Al-Qur'an Surat Yunus (10) ayat 5 isiné nerangaké yèn Allah nyiptakaké Matahari lan bulan minangka sarana kanggo ngétung taun lan pétungan liyané. Saliyané iku uga ana ing Surat Ar-Rahman (55) ayat 5 disebutaké yèn srengéngé lan bulan mubeng miturut pètungan.

Amarga ngibadah ing agama Islam ana gegayutane langsung karo bulan lan srengéngé, mula wong-wong Islam awit jaman biyèn wis nyinaoni astronomi. Astronom muslim kang misuwur lan sing ngembangaké carané hisab modèren kaya ta Al Biruni (973-1048 M), Ibnu Tariq, Al Khawarizmi, Al Batani, lan Habash.

Rukyat ya iku aktivitas mengamati visibilitas hilal, yakni penampakan bulan sabit yang pertama kali tampak setelah terjadinya ijtimak. Rukyat dapat dilakukan dengan mata telanjang, atau dengan piranti bantu optik seperti teleskop.

Rukyat 
Rukyat ditindakaké nalika arep angslupé srengéngé kang pisanan sawisé ijtimak (wektu nalika bulan ana ing sisih kulon, lan bulan uga angslup sawisé srengéngé angslup). Yèn hilal katon nalika magrib ateges wis lumebu tanggal 1 ing sasi anyar.

Nanging hilal ora mesthi kétok. Yèn nalika ijtimak lan angslupé srengéngé wektuné mèpèt, miturut téoriné hilal ora bakal ketok, amarga iluminasi sinaré bulan isih peteng utawa suram tinimbang sinaré langit. Kriteria Danjon (1932, 1936) nyebutaké hilal bisa dideleng tanpa nggunakaké piranti tambahan yèn sasithiké ambané sudhut (arc of light) antarané Bulan-Matahari ambané 7 drajat.

Islam
Jayabaya iku ratuning Karajan Kadhiri kang jumeneng nata ing taun 1135-1157. Miturut watu tulis Ngantang, dhèwèké munggah kaprabon mawa jejuluk Sri Maharaja Sang Mapanji Jayabhaya Sri Warmeswara Madhusudanawatara Anindita Suhtrisingha Parakrama Uttungga Déwa. Kakawin Bhāratayuddha anggitané Mpu Sedah lan Mpu Panuluh ditulis ing dalem mangsa jumenengé. Jenengé sok digayutaké karo Jangka Jayabaya, ya iku siji ramalan (jangka) misuwur ing adat Jawa.

Uga delengen 
 Karajan Pangjalu

Rujukan 

Karajan Pangjalu
Babat ya iku kutha krajan Kacamatan Babat, Kabupatèn Lamongan, Provinsi Jawa Wétan, Indonésia. Ing kalurahan Babat ana stasiun KA kang rikala jaman biyèn uga duwé cabang tumuju  Tuban (Lor) lan Jombang (Kidul).

Tapel Wates

Pranala njaba 
 informasi lamongan terdepan - Kel. Babat
Kamat, saka tembung Arab iqamat, iqamah utawi ikamet (), kang acuane marang undangan kaping loro kanggo nglakoni salat, dilakokake sadurungé salat diwiwiti. Lumrahé, kamat dilakokna luwih rikat lan kanthi cara kang monoton, dibandhingake karo adan, amarga ditujokake kanggo wong kang wis ana ing sajeroning masjid, dudu pangènget kanggo wong ing sanjabane masjid supaya mangkat menyang masjid.

Lafal/pangucapane kamat:

Hukum Iqamah 
Hukum Iqamah ya iku fardhu kifayah ing salat jamaah lan sunat kanggo salat dhèwèkan.

Cathetan suku

Pranala njawi
Abdurrahman bin Shakhr Al-Azdi (basa Arab: عبدالرحمن بن صخر الأذدي‎) (lair 598 - séda 678), kang luwih misuwur kanthi aran Abu Hurairah (basa Arab: أبو هريرة‎), yaiku sawijining Sahabat Nabi kang misuwur lan minangka periwayat hadits kang paling akèh disebutaké sajeroning isnad-e déning kaum Islam Sunni.

Ibnu Hisyam kandha yèn jeneng asli Abu Hurairah yaiku Abdullah bin Amin lan uga ana kang kandha yèn jeneng asliné yaiku Abdur Rahman bin Shakhr.

Nalika enom 
Abu Hurairah asalé saka kabilah Bani Daus, Yaman. Kira-kira dhèwèké lair 21 taun sadurungé ijrah, lan kawit cilik wis dadi yatim. Jeneng asliné ing mangsa jahiliyah yaiku Abdus-Syams (hamba srengéngé) lan dhèwèké diarani Abu Hurairah (bapak/wong kang duwé kucing) amarga seneng ngopèni kucing. Nalika isih enom, dhèwèké nyambut gawé ing Basrah binti Ghazawan, kang candhaké sawisé nganut agama Islam banjur dikawini.

Dadi muslim 
Thufail bin Amr, sawijining pamimpin Bani Daus, bali ing kampungé sawisé ketemu karo Muhammad lan dadi muslim. Dhèwèké nywarakaké supaya lumebu Islam, lan Abu Hurairah énggal-énggal kandha yèn kepéncut sanajan ora sithik kaumé nalika iku kang nampik. Nalika Abu Hurairah lunga bebarengan karo Thufail bin Amr menyang Makkah, Muhammad ngowahi jenengé Abu Hurairah dadi Abdurrahman (hamba Maha Pangasih). Dhèwèké manggon karo kaumé sapérangan taun sawisé dadi muslim, sadurungé nggabung karo kaum muhajirin ing Madinah taun 629. Abu Hurairah tau njaluk tulung marang Nabi supaya ndongakaké ibuné kareben nganut Islam, lan pungkasané uga nganut. Dhèwèké tansah ngetutaké Muhammad nganti tekan wafaté Nabi taun 632 ing Madinah.

Peran pulitik 
Umar bin Khattab tau ngangkat Abu Hurairah dadi gubernur wewengkon Bahrain kanggo mangsa tartamtu. Nalika Umar duwé kekarepan ngangkat manèh kang kaping pindhoné, dhèwèké nampik.

Nalika ana panentangan antarané Ali bin Abi Thalib lan Muawiyah bin Abu Sufyan, dhèwèké ora mihak salah sijiné.

Periwayat hadits 
Abu Hurairah yaiku sahabat kang paling akèh ngriwayataké hadits saka Muhammad, yaiku cacah 5.374 hadits. Ing antarané kang ngriwayataké hadist saka dhèwèké yaiku Ibnu Abbas, Ibnu Umar, Anas bin Malik, Jabir bin Abdullah, lan liya-liyané. Imam Bukhari tau kandha: "Kacathet punjul 800 wong perawi hadits saka kalangan sahabat lan tabi'in kang ngriwayataké hadits saka Abu Hurairah".

Réferènsi

Pranala njaba 

 Pranala Sunni
 Biography of a Companion: Abu Hurayrah  - www.usc.edu
 Defense of Abu Hurayrah, A Reply to some erroneous claims - islamicweb.com
 Abu Huraira: The Beloved Narrator - geocities.com
 Narrations sited by Imam Bukhari - www.SearchTruth.com
 Narrations sited by Imam Muslim - www.SearchTruth.com
 Pranala Singah
 Abu Huraira's Character and Hadith Calling for His Condemnation (excerpt from Peshawar Nights) - al-Islam.org
 Abu Hurairah or Paul? - al-Islam.org
 critical Shi'a biography  - rafed.net
 Pranala Non-Muslim
 Mausoleum of Abu Huraira  - archnet.org

Lair 598
Pati 678
Politèknik ATMI Surakarta (ATMI) Surakarta (jeneng lawas Akademi Tehnik Mesin Industri Surakarta) iku sawijining pawiyatan luhur politèknik babagan tèknik mesin kang madeg wiwit taun 1968 ing sangisoré naungan Yayasan Karya Bakti Surakarta. Politèknik ATMI Surakarta wujud institusi pendhidhikan dhuwur kang konsèntrasi marang pendhidhikan vokasi ing babagan manufaktur (mesin indhustri) ing Indonésia kang ngadopsi modhèl pendhidhikan dual system saka Jerman lan Switserlan.
Politeknik ATMI Surakarta madeg sepisanan ing taun 1968 kanthi jeneng ATMI (Akademi Tehnik Mesin Industri) lan wiwit madeg wis migunakaké sistem pendhdhikan mawa basis prodhuksi utawa PBET (Production Based Education and Training). Lulusan Politeknik ATMI Surakarta tansah diselarasaké karo kabutuhan donya indhustri amarga pendhidhikan ing Politeknik ATMI Surakarta maringi bekal marang mahasiswa supaya dadi ahli madya kang trampil lan duwé karakter.
Politeknik ATMI iku institusi pendhidhikan satingkat universitas ing Indonésia kang pisanan olèh sertifikat penjaminan mutu ISO sajeroning babagan edhukasi lan prodhuksi. Penjaminan mutu ISO 9001:2000 iki digayuh wiwit 21 September 2001 lan pamatrapé tansah diaudit saben taun. Panyelarasan marang standard ISO 9001:2008 wis ditindakaké ing tanggal 18 Mèi 2010 kanthi nomer sertifikat 01 100 075858 lan 01 100 075859.
Politeknik ATMI duwé 3 program studi, ya iku: Teknik Mesin Industri, Teknik Mekatronika, sarta Teknik Perancangan Mekanik lan Mesin. Saliyané fokus marang pendhidhikan lan prodhuksi, Politeknik ATMI uga aktif sajeroning babagan pelatihan/ training, dadi konsultan politeknik lan program-program liya kaya déné I-Cell (Business Incubator), Bizdec (consultancy), Sala Techno Park (teaching factory, training center), lsp. Angkahé Politeknik ATMI supaya dadi pusat pangembangan tèknologi manufaktur paling ngarep ing Indonésia lan duwé prabawa kanthi nasional lan internasional.

Pranala njaba 
 situs resmi ATMI

Pawiyatan luhur swasta ing Jawa Tengah
Pawiyatan luhur ing Kutha Surakarta
Lakon Tragèdi ya iku jinis lakon kang nyritakakè paperangan gedhé saéngga ing paperangan mau akèh kurban kang palastra. Lakon tragedi iki racaké mau lakon Bharatayuda ya iku paperangan Pandawa lan Kurawa. Kaya ta lakon : Bisma palastra, Karna Tanding, Duryudana Gugur. Jinis lakon iki dipagelarakè kanggo butuhè upacara bersih désa utawa merti désa lan sadranan. Upacara mau mèntasakè lakon Bharatayuda amarga lakon mau ana kaitanè kaliyan penghormatan arwah para leluhur sarta danyang cikal bakal. Maksutè disajikakè lakon Bharatayuda supaya pertanian bisa buahakè kasil panén kang cukup lan ora kena hama. Lakon Bharatayuda dadi tumindhak simbiolis (ruwatan) kanggo ngantisipasi krisis panénan. Saka iku, kalangan masarakat Klaten andhuwéni kapercayaan yèn upacara bersih désa lan sadranan kaliyan mèntasakè wayang kulit lakon Bharatayuda bakal ningkatakè kesejahtran utamanè pepanén padi. Ana urutan lakon tiap désa dhewè-dhewè. Ana kang wiwit saka Utara Wratsangka lan Seta Gugur, Bisma Gugur, Abimanyu Gugur nganti Sengkuni Gugur.

Paraga Wayang
Lakon Raben utawa Alap-alapan ya iku jinising lakon kang nyeritakaké perkawinan antarané putri raja kaliyan pangèran utawa ksatria. Lakon perkawinan iki racaké diwiwiti kaliyan panjaluké calon mempelai wadon kang sinebut bebana, utawa diwiwiti kaliyan sayèmbara perang utawa sayèmbara pilih. Jinis lakon iki racaké dipentasaké wektu supitan utawa pista perkawinan. Kaya ta lakon : Parta Krama (Kawiné Arjuna lan Sembadra), Alap-alap Rukmini (Kawiné Kresna lan Rukmini), Kurupati Rabi (Kawiné Kurupati lan Banuwati), lsp.

Ramayana
Joko Sasongko ().
iku juru main bal-balan asal Indonésia sing main ing tim Pelita Jaya Jawa Kulon.

Cathetan suku 

Pamain bal-balan Indonésia
Lair 1990
Ipan Priyanto ().

Cathetan suku 

Pamain bal-balan Indonésia
Lair 1990
Paragraf, tinilik saka dunungé ukara lajer (kalimat utama) kaperang dadi 4:
 Paragraf Dheduktif ya iku paragraf kang ukara lajere mapan ing wiwitaning paragraf.
 Paragraf Ineratif ya iku paragraf kang ukara lajere dumunung ing tengah paragraf.
 Paragraf Indhuktif ya iku paragraf kang ukarablajere dumunung ing pungkasaning paragraf.
 Paragraf Campuran ya iku paragraf kang ukara lajere dumunung ana wiwitan lan pungkasaning paragraf.

Tuladha Paragraf Deduktif:
Jati dhiri kapribadhene bangsa Indonesia iku ing watak gotong royong. Ing ngendi waé bangsa Indonesia mapan watak gotong royong tansah katon ig tata panguripane. Nyambut gawé disangga bebaarengan kanthi guyub rukun. Ing swasana susah utawa bungah padhaa dirasakake bareng. Manawa ana ruwet renteng diudari lan ditandangi barenga kanthi gotong royong. Umpamane ana wong ngedengake omah, bakal kabukten guyub rukune masarakat.

Tuladha Paragraf Ineratif:
Wis rong dina iki dalan saka Prambanan menyang Klaten macet. Akèh tetumpakan kudu antri pirang- pirang jam suwene. Sing saka Klaten menyang Yogya, semono uga sing saka Yogja menyang Klaten lan Sala. Macete tetumpakan mau jebul disebabakeambroe kreteg Pandansimping. Udan gegerotan nganti seminggu suwene iku kang dadi jalarane. Pancen kreteg mau wus kepangan umur, ora kuwawa nanah gedhene banyu.

Tuladha Paragraf Indhuktif:
Krana boten rumesep ing siti, sumber toya inggih langka pinanggihipun, mila tlaga tuwin sendhang boten saged nandho toya, amargi boten kisenan toya saking tuk. Semanten ugi kéwan ingkang gesangipun wonten ing salebeting wana. Awit saking wananipun padhang, kéwan sami ura pados tedha dhateng pundi- pundi. Boten maiben manawi lajeng mlebet dhateng dhusun ngganggu pendhudhuk sakupengipun. Pramila wana punika kedah kajagi lestarinipun, supados sampun ngantos ndadosaken risaking lingkungan.

Tuladha Paragraf Campuran:
Kita kabèh becike kudu ndhisikake kepentingane bangsa lan nagara. Bab iku nuduhaké sepira tresna kita marang bangsa lan nagara kang kita panggoni iki. Sok sapaa kang tresn bngsa mesthi bkal njaga katentreman lan tansah nyipta manunggaling bangsa iku wujud nyata saka tumindak ngluhurake kepentingane bangsa lan kepentingane bangsa lan nagara tinimbang kepentingane pribadi utawa golongan.